Merkezê Îrtîbatî û Çapemenîye yê HPGyî bi eşkeryîyêka nuştekîye derheqê şehadatê hîrê gerîlayanê ke  2015 de Cilo de şehîd bîyî de zanayîş da.
Eşkerayîye de nê ameyî vatene:
''Ewladê sînayeyî yê Kurdsîtanî verê xo danê koyanê Kurdîstanî ke semedê pawitişê welatê xo xeta qehramanîye de şer bikerê. 3ê teşrîna verên a 2015î de warê Binbirî yê herêma Ciloyî de netîceya bomardumanî de hîrê ehmbezê ma şehîd bîyî. Ma nê hemrayanê xo yê qeherman serrgêra şehadetê înan de bihurmet û minetî yad kenê.
Nameyê embazanê ma yê şehîdan wina yo:
Nameyê Qodî: Jîne Amara
Name û Peyname: Hasrete Moraner
Cayê Bîyayîşî: Wan
Maye-Pî: Yadîgar – Dunya Mali
Tarîx û Cayê Şehadetî: 3ê Teşrîna Verên a 2015î/ Cilo
Nameyê Qodî: Şervan Gabar
Name û Peyname: Adem Olmez
Cayê Bîyayîşî: Êlîh
Maye-Pî: Salîha – Mehmet Saît
Tarîx û Cayê Şehadetî: 3ê Teşrîna Verên a 2015î/ Cilo
Nameyê Qodî: Tîrêj Roj
Name û Peyname: Nûrûllah Asan
Cayê Bîyayîşî: Şirnex
Maye-Pî: Sidika – Mehmet
Tarîx û Cayê Şehadetî: 3ê Teşrîna Verên  a 2015î/ Cilo
Embaza ma Jine keyeyêko welatperwer ê Ebaxê Wanî de ameya dinya û bi hîsanê welatperwerîye ya şarê Serhadî bîya pîl. Sey cinîya ciwan a kurde mektebanê sîstemî de biwano zî zerrîya ci de tim heskerdişê şar û welatê ci estbi. Bi zanayîşê mekanê azadîye yê raştî koy ê kewta mîyanê cigêrayîşan. Na çarçewa de tewrê sefanê gerîlayan bîya û cehd kerdo ke bibo mîlîtanêka PKKyî. Hemraya ma Jine çarçewa Îdeolojîyê Xelisnayîşê Cinîyan de xo newe ra afernayo  û pratîk de gamê xurtî eştî.
Hemrayê ma Şervan Gabar keyeyêko welatperwer ê Êlihî de ameyo dînya. Hemrayê ma Şerwanî ke domanîya xo ra nata Têgêrayîşê Azadîye yê Kurdîstanî nas kerdêne bi xeyalê gerîlatîye bîyo bil. Coka sîstemê asîmîlasyonî nêeşka ey ser o tesîr bikero. Hela ke serrê ci bîyî temam tewrê sefanê gerîlayan bîyo û çarçewa îdeolojîya Apoyîye de xo perwerdekerdiş esas girewto. Seba ke dewleta tirke ra qesas bigîro pratîk de cayê xo girwto û bîyo wayîrê pratîkê serkewteyî.
Hemrayê ma Tîrej cayanê tewr xoverdayoxan ê Kurdîstanî ra Hezex de ameyo dinya. Atmosfero ke Têgêrayîşê Azadîye yê Kurdîstanî afernayo de bi kulturê welatperwerîye bîyo pîl. Şorişê Azadîye yê Rojawanî ra moralo pîl girewto  û tewrê gerîlayan bîyo. Koyan de cuya PKKyî de herayîye û ehqleqî ey ser o zaf tesîr kerdo.  Bi nê zanayîşî felsefeya Apoyîye de xorînbîyayîş esas girewto. Xo perwerde kerdo, xo, tarîxê û şarê nas kerdî. Çend nas kerd hersê ey zafêr bîyo. Na çarçewa de tewrê Hemleya Şorişgêre ya Şehîd Reşîtî bi.
Sere de keyeyê erjîyayeyî yê hemrayanê ma Jîne,Şervan û Tîrejî ma heme şarê welatperwerî yê Kurdîstanî rê serweşîye wazenê. Ma sozê caardişê waştişê şehîdan reyna newe kenê.''
